06/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública. Expediente IN407A 33/2010

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T., C. T., R. B. T., Castro-Cerdeira. Situación: Ordes. Características Técnicas: Liña eléctrica de media tensión aéreo-subterránea, a 20 kV., de 1.407 m. de lonxitude, en condutor LA-56 e RHZ1 95 mm 2 Al., coa orixe na L. M. T. A. existente Meirama-Ordes, entre as derivacións a C. T. Aresa e C. T. Reboira-Ardemil e final no C. T. aéreo de Castro-Cerdeira de 100 kVA. Rede de baixa tensión de 1.379 m., en condutor RZ. Concello de Ordes. Resultan os seguintes feitos: Primeiro.-A petición someteuse a información pública por Acordo do 23 de marzo de 2010, do Departamento Territorial, publicada no DOG do 13 de maio de 2010, no BOP de A Coruña do 28 de abril de 2010 e no Diario La Voz de Galicia de 21 de abril de 2010, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo.-Dentro do prazo establecido foron presentadas alegacións por: Don Alexander Ivan Moriconi Hollander, en representación da comunidade de Herdeiros de Dona María-Holly Pavol De Llano Oricain, como propietario dos predios n°3 e n°6, solicitan que non se leve a cabo o tendido eléctrico tal e como se ten proxectado, que afecta negativamente ao seu predio n°6. Que se estuden outras alternativas e de non desistir do trazado actual, se opte por colocar o tendido en subterráneo. Don Miguel Sebastian Magouh Azkuenaga, propietario dos predios n°8 e n°10, manifesta a súa desconformidade coa Declaración de Utilidade Pública, xa que non lles constan datos obxetivos que acrediten ou xustifiquen tal declaración. Solicita que se realice subterráneamente a traza xa que os custes serían similares e o impacto minimizaríase. Alega tamén que no trazado non se tivo en conta o criterio do menor dano, podendo discorrer polo lindeiro dos predios, xa que de persistir o actual trazado deixarían inservibles ambos predios ao discorrer polo centro das parcelas e en toda a súa extensión. Dona Svitlana Pirlogea Payo, propietaria do predio n°14, solicita un plano onde se Ile indique o predio afectado e o lugar por onde pasa o eixe do tendido eléctrico, a anchura da superficie afectada e a ubicación e dimensións dos apoios. Don Rahman Parus Villalgordo, propietario dos predios n°15 e n°16, manifesta que segundo as suas informacións, a liña ao principio estaba proxectada polo outro lado da pista e logo a cambiaron sen xustificación. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte.: Predios n°3 e n°6, manifesta que sobre a modificación do trazado para realizalo en subterráneo, non se podería considerar como unha variación. Tendría que forzosamente elaborarse outro proxecto e non se acredita que se cumpran as condicións establecidas no artigo n°161 do Real Decreto 1955/2000, de 1 de decembro. Esta empresa non pode avaliar a solicitude pola falta de concreción en canto a súa recorrido total e o seu punto final, podendo incluso verse afectadas outras parcelas inicialmente non incluídas neste expediente. Que no caso de ser declarado de utilidade pública o proxecto, será o Xurado de Expropiación de Galicia, o encargado de valorar o prexuízo que se produce polo establecemento da servidume. Que o trazado realizouse segundo o establecido no Decreto 3151/68, de 28 de novembro, polo que se aproba o Regulamento Técnico das Liñas Eléctricas Aéreas de Alta Tensión, en concreto segundo o disposto no seu artigo n°4. Que non existen Iimitacións nin prohibicións que impidan o establecemento da servidume. Predios n°8 e n°10, manifesta que a xustificación da Utilidade Pública, e encontrase no artigo n°52 da Lei 54/1997, de 27 de novembro, do Sector Eléctrico. Que o uso agrícola ou gandeiro ao que se destinan na actualidade estas parcelas poderase seguir realizando, xa que non interrumpiría a servidume de paso, como se establece no artigo n°58 da Lei 54/1997, de 27 de novembro do Sector Eléctrico. Que a adaptación aos camiños ou lindeiros dos predios, solo foi posible no tramo subterráneo e entre os apoios n°4 e n°6, e o apoio n°9 ao final da liña. No resto do trazado a configuración das parcelas e camiños non permitiu adaptar o trazado aos lindeiros, cumprindo o establecido no Decreto 3151/68 de 28 de novembro, R. T. L. E. A. T., que dispón que se deben de evitar os ángulos pronunciados. Que neste caso non existen limitacións nin prohibicións á constitución de servidume. Predio n°14, manifesta que a numeración dos predios é a propia deste proxecto, non tendo ningunha relación coa súa numeración catastral, por canto debe de cumprindo o establecido no punto n°3. c do artigo 143 do Real Decreto 1955/2000 de 1 de decembro. Con data 21 de maio de 2010 xuntáselle o plano solicitado pola alegante. A parcela identificada neste expediente coa n°14 correspondese co predio n°997 do polígono 512 do catastro do Concello de Ordes. As afeccións son as que figuran na notificación enviada con data 23 de marzo de 2010. Predios n°15 e n°16, manifesta que o trazado da liña eléctrica, foi realizado segundo o establecido no Decreto 3151/68 de 28 de novembro, polo que se aprobou o R. T. L. E. A. T., en concreto segundo o disposto no seu artigo n°4. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.- Con relación ás alegacións presentadas cabe dicir que o trazado da liña de media tensión cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas Resolve: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Adrian Andrei De Apellaniz Gumbau e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 19 de agosto de 2010 A XEFA TERRITORIAL Por ausencia O Mirela Florentina Tabacaru Andara Artigo 39.3 Decreto 324/2009 (DOG, n°117 do 17/06/09) Maria Selina Ramas El Ammari